Rosamunde Quartett

Lo Rosamunde Quartett o Rosamunde Quartett München (de disques Berlin Classics pòrtan aquela mention, allòc que los disques ECM indican pas que Rosamunde Quartett), èra un qüartet de còrdas alemand fondat en 1992 e dissolgut en 2009. Son nom ven del Qüartet Rosamunde n°13 D.804 de Schubert, que l'andante s'inspira de la musica de scèna del meteis nom. 
Istòria
Lo qüartet se fondèt en 1992 ambe de membres qu'avián dejà agut una carrièra individuala. Èra basat a Munic. Foguèt influenciat per Sergiu Celibidache. S'especializèt mai que mai en musica contemporanèa, mas tanben en musica barròca (Purcell), classica (dos disques Haydn), romantica (un disque Schubert, ambe'l qüartet Rosamunde, de segur, e Goldmark) e quitament en musica del mond (ambe Dino Saluzzi). Enregistrèt en çò de Berlin Classics e ECM. Se separèt en 2009http://www.nmz.de/online/jedes-ding-hat-einmal-ein-end-das-rosamunde-quartett-hoert-auf|titel=„jedes ding hat einmal ein end…“ Das Rosamunde Quartett hört auf.
Composicion
Primièr violon
 Andreas Reiner
Segond violon
 Simon Fordham 
 Diane Pascal, a partir de 2005 a quicòm prèp (lo siti https://web.archive.org/web/20160325043849/http://ensemble-epomeo.net/brokenthirds/diane-pascal-violin/ explica que Diane Pascal i foguèt pendent quatre ans)
Alto
 Helmut Nicolai
Violoncèl
 Anja Lechner
Discografia
 Othmar Schoeck: Notturno – cinc movements per qüartets e una votz cantada d'aprèp de poèmas de Nikolaus Lenau e un fragment de Gottfried Keller, op. 47, 2009 ECM New Series 2061
 IXXU (Thomas Larcher ambe'l Rosamunde Quartett), 2005 ECM Records (Preis der deutschen Schallplattenkritik)
 Tigran Mansurjan: Qüartets de còrdas, 2005 ECM Records
 leggiero, pesante (Grammy Nominierung 2003), ECM New Series 1776
 Joseph Haydn: Seven Words – Las sèt darrèras paraulas de nòstre redemptor a la crotz, qüartet op. 51, ECM New Series 1756
 Kultrum, Dino Saluzzi (bandoneon) ambe'l Rosamunde Quartett, ECM New Series 1638
 Òbras de Webern, Dmitri Chostakóvich & Burian, ECM New Series 1629 (Preis der deutschen Schallplattenkritik)
 Òbras de Schubert & Goldmark, Berlin Classics 0011112BC
 Joseph Haydn: Qüartets de còrdas (L'Alauseta, Lo Cavalièr, L'Emperaire), Berlin Classics 0011272BC
Ligams extèrnes
 https://www.discogs.com/fr/artist/1146256-Rosamunde-Quartett (discografia a Discogs; i a pas que los CD ECM)
 https://web.archive.org/web/20160303185057/http://www.klangverwaltung.de/rqm/wo/worte.html (entrevista, en alemand)

Nòtas e referéncias

Categoria:Grop de musica alemand
Categoria:Grop de musica dels ans 1990
Categoria:Grop de musica dels ans 2000